Kebaili yessewseɛ tamuɣli-s, yeffeɣ i lqaleb-nni s way-s i d-ttalsen zik-nni, ma yella twulem tririt, nezmer ad d-nini d akken asemres i icuban wa-agi nettaf-it deg tewsatin n tsekla timaynutin, ladɣa di tullisin, akken daɣen i d aɣ-d-iban belli amaru yessebɛed tamuɣli-s ɣer wayen i d-iteddun ɣer sdat, yessugen-d ayen ara d-yales yiwen i d-iɛacen ineḍruyen-agi deg yimal, amzun akken iɛac-iten-id d ayen zrin, rnu ɣer way-a, yettales-d ɣef umennuɣ ɛef tlelli d yizerfan, am wakken yessaweḍ assirem-is; d ayen ilḥeq-it.